ඉහළගම, පහළගම, මැදගම, අළුත්ගම, පට්ටියගම, ගම්පහ ග්‍රාමසේවක වසම් 101කින් සමන්විතව තිබේ.අතීතයේ ගම්පහ හඳුන්වා ඇත්තේ හෙනරත්ගොඩ නමිනි. 1864 දී ඉංග්‍රීසීන් විසින් කොළඹ සිට අඹේපුස්ස දක්වා තනා නිම කළ දුම්රිය මාර්ගයේ පැරණි හෙනරත්ගොඩ දුම්රිය ස්ථානයට 1864 දෙසැම්බර් මස 27 දා ගල් අඟුරු දුම්රිය පැමිණ තිබේ.හෙනරත්ගොඩ දුම්රිය ස්ථානය ආරම්භ කිරීමෙන් පසුව ගම්පහට ප්‍රධාන වූ බුලත් වෙළෙඳාම සාර්ථක අන්දමින් පවත්වාගෙන ගිය අතර බුලත් වෙළෙඳාමේ යෙදෙන වෙළෙඳුන් අලුයම් කාලයේ මේ දුම්රිය ස්ථානය අසලට බුලත් වෙළෙඳාම සඳහා පැමිණ තිබේ.මේ දුම්රිය ස්ථානය පසුගිය වකවානුව ඇතුළත ජරාවාස වෙමින් තිබූ අතර මාධ්‍ය මගින් මේ දුම්රිය ස්ථානයේ ඓතිහාසික වටිනාකම කියාදීමෙන් පසුව අද පුරාවිද්‍යා දෙපාර්තමේන්තුව විසින් සංරක්ෂණය කිරීම සඳහා ඉදිරිපත් වී තිබේ.1919 ඉංගිරිසි ජාතික ජෝන් ප්‍රෙෂර් මහතා බස්නාහිර පළාතේ ඒජන්තවරයා වශයෙන් පත්වී පැමිණ ගම්පහ නගරය සැලසුම් කර ඇති අතර ඔහු නවාතැන් ගත් ස්ථානය රමනීය පරිසරයකින් යුත් ගම්පහ තානායමයි.